**РЕШЕНИЕ № ПВ-57-ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на сондажен кладенец“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в имот №010504, землище на с. Браниполе, общ.Родопи, обл. Пловдив.

**Възложител:** **„Бодурови“ ЕООД,**

**Характеристика на инвестиционното предложение:**

Инвестиционното предложение предвижда изграждане на един брой сондажен кладенец за водовземане от подземни води, с цел измиване на външни и вътрешни бетонови площадки и противопожарни нужди към “Цех за метални изделия“.

Предвижда се сондажният кладенец да бъде с дълбочина 25 м., изграден от PVC тръби с диаметър Ø160. Географските координати на проектния сондажен кладенец са:

|  |  |  |
| --- | --- | --- |
| ПроектенСК | Геогр. коор. WGS 1984 г. | Правоъгълни коор. БГС 2005 г. |
| N | E | X | Y | Н |
| 42°05'44.915" | 24°45'33.056" | 4662843.750 | 314694.539 | 165.75 |

Необходимото водно количество за измиване на външни и вътрешни бетонови площадки и противопожарни нужди е определено на база тяхната площ и необходимото количество за единица площ.

* Qден = 2000 х 3 = 6000 л/ден = 6,0 м3/ден = 0,07 л/сек;
* Qгод = Qден х 260 дни = 6 х 260 = 1560 м3/год;
* Площ – 2000 м2, норма 3 л/м2;
* Средногодишният проектен дебит е Qср.год. = 0,05 л/сек;
* Максималното секундно водно количество е Qмакс = 1,0 л/сек, за време на непрекъсната експлоатация на сондажа до 2 часа на ден;

Отпадъчните битови води от обекта ще се заустват във водоплътна изгребна яма и периодично ще се извозват на ГПСОВ – гр. Пловдив.

Инвестиционното предложение /ИП/ попада в обхвата на т.2, буква “г“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, в който ще се развива инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона BG0001033 „Брестовица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на сондажен кладенец с цел измиване на външни и вътрешни бетонови площадки и противопожарни нужди.

Сондирането на проектния тръбен кладенец ще се извърши с автосонда, чрез глинеста промивка, а обсаждането с PVC тръби с диаметър Ø160. Около обсадната тръба ще се изгради филтър от филц, който в горната част на сондажа ще бъде тампониран.

● Не се налага промяна на съществуващата или изграждане на нова пътна инфраструктура.

● Извършването на строителните работи не включва използване, съхранение, транспорт, производство и работа с материали, които могат да бъдат опасни за околната среда и здравето на хората.

* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване и дискомфорт върху околната среда.
* Предвиденият сондажен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БД ИБР Пловдив.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.
* С писмо изх. № КД-04-119/05.04.2016г. БД ИБР Пловдив е дала заключение за допустимост на инвестиционното предложение от гледна точка постигане на целите на околната среда и мерките за постигане на добро състояние на водите.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или фрагментиране на природните местообитания и местообитания на видове, предмет на опазване в най-близката защитена зона BG0001033 „Брестовица”.
* Имотът е разположен в м. „Мерата“ северно от околовръстният път на гр. Пловдив и има съществуващ транспортен достъп до него, няма необходимост от изграждане на нова пътна инфраструктура. Изкопните работи са само за сондажният кладенец с дълбочина до 25 м. чрез автосонда, без използване на взрив и предвид отдалечеността от защитената зона и характера на инвестиционното предложение, няма вероятност реализацията му да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 2980/11.05.2016г. РЗИ- Пловдиве изразила становище, че не се очаква да възникне здравен риск от реализацията на ИП.

 **V. Обществен интерес към предложението за строителство, дейности или технологии :**

В изпълнение на изискванията на чл. 6, ал. 9 и ал. 10 от Наредбата за ОВОС Възложителят е осигурил обществен достъп до изготвената информация по Приложение 2 и е представил копия от документацията на Община Родопи и Кметство с. Браниполе. Община Родопи и Кметство с. Браниполе са информирали РИОСВ- Пловдив, за липса на постъпили възражения относно инвестиционното предложение.

* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 30.05.2016г.**

*Директор на РИОСВ - Пловдив*